ცერზე შემდგარი "საქართველო", რომელსაც სუხიშვილები ჰქვია
სუხიშვილის დასი აშშ-ში ამჯერად სამი კონცერტით ჩამოვიდა. ნიუ-იორკის შემდეგ, ვარსკვლავები ვაშინგტონში წარსდგებიან მაყურებლის წინაშე.
დარბაზი სავსეა მაყურებლით, გაისმის უწყვეტი ტაში და ოვაციები. გაფრთხილება თავიდანვე იყო, რომ შოუს ფოტო და ვიდეო გადაღება არ შეიძლებოდა, თუმცა ქართველმა მაყურებელმა ეს მოთხოვნა ვერ შეასრულა. იყვნენ ისეთებიც, ვინც სუხიშვილების კონცერტზე იმიგრანტის ცხოვრების გამო, საპატიო მიზეზით ვერ მოვიდა. ფილადელფია, ნიუ-იორკი და ვაშინგტონი. ამ ქალაქებში მცხოვრებმა ქართული დიასპორის წარმომადგენლებმა ბილეთები 2 თვით ადრე შეიძინეს. ლეგენდარულმა შემსრულებლებმა ნიუ-იორკში ქართველი იმიგრანტების ოჯახი კანადიდანაც ჩამოიყვანა. ლევან ზაქარიაძე: ტორონტოში ვცხოვრობთ, თბილისში კი გვინახავს, მაგრამ ჩვენთან არ ჩამოდიან სუხიშვილები და ჩამოვედით ჩვენ, რათა დავესწროთ ამ კონცერტს. ამ კონტინენტზე მათ კონცერტს პირველად ვესწრებით. უკვე 15 წელია ტორონტოში ვცხოვრობთ. ცუცა კაპანაძე: ბილეთი თვე-ნახევრით ადრე შევიძინეთ და მე ვარ ბედნიერი, რომ ლინკოლნის ცენტრის დარბაზშია ამ დასის სრული ანშლაგი. ხელოვანისთვის უმაღლესი ჯილდოა, როცა შენ ასე უყვარხარ მაყურებელს. როცა იმიგრაციაში ცხოვრობ მათ აქ ქართული სული, ქართული გული ჩამოაქვთ და სხვანაირად ხედავ და უყურებ ამას. ლინკოლნის ცენტრის კომპანია "ინტერნეიშენალ კონცერტის" მოწვევით სუხიშვილები შეერთებულ შტატებში ამჯერად 50 -კაციანი შემადგენლობით ჩამოვიდნენ. სუხიშვილების არსებობის 70 წლის მანძილზე ეს შეერთებულ შტატებში მეთხუთმეტე გასტროლია. 1990 წელს სუხიშვილების კონცერტი ბროდვეიზე წლის საუკეთესო შოუდ დასახელდა. სუხიშვილებმა ამერიკაში შერეული პროგრამა წარმოადგენს: 70 წლის საუკეთესო ცეკვები, ძველი, კლასიკური და ბოლო 15-20 წლის მანძილზე დადგმული ახალი კომპოზიციები. სუხიშვილებმა სცენაზე დაანთეს ცეცხლი, რომელმაც დროებით მიძინებული ქართული ემოციები იმიგრანტებში ისე გააღვიძა, რომ ტაში და ოვაციები ხშირად მუსიკის ხმას ფარავდა. ამერიკის ხმა: 56 წლის წინ ალბათ სხვანაირი იყო შოუც. ხათუნა დოღონაძე: უბედნიერესი ვარ. ხვალ რომ იყოს კონცერტი, ხვალაც მოვიდოდი ალბათ. საქართველოსთან ძალიან დიდი სითბო და სიყვარული ვიგრძენი და დიდი ემოციით მივდივარ. ნიუ-იორკში, კვირას,